Joni Pohjonen

Joni Pohjonen (s. 30. huhtikuuta 1998) on suomalainen koripalloilija, pelipaikaltaan iso laitahyökkääjä tai sentteri. Kokkolan NMKY:n kasvatti Pohjonen on pelannut miesten valtakunnallisissa divisioonissa ja Korisliigaa Tampereen Pyrinnössä.

 Pelaajaura 
 Juniorivuodet Kokkolassa ja Äänekoskella 

Pohjonen on Kokkolan NMKY:n kasvatti: hän aloitti koripallon harrastamisen kaudella 2005–2006Koripallo 2018–2019. Tampereen Pyrinnön koripallojaoston kausijulkaisu, s. 18.. Pohjonen pelasi B-poikien valtakunnallista I-divisionaa kaudella 2012–2013 Äänekosken Huiman joukkueessa ja KoNMKY:ssä A-poikien I-divisioonaa kaudella 2016–2017, jolloin hän oli joukkueensa ylivoimainen kärkipelaaja 26,0 pisteen ja 17,4 levypallon ottelukeskiarvoillaJoni Pohjonen – Suomen Koripalloliitto, joilla hän voitti myös koko I-divisioonan piste- ja levypallotilastot. Jo syksyllä 2016 hän oli saanut yhteydenottoja miesten pääsarjajoukkueilta ja valmentajaltaan ehdotuksia yhdysvaltalaisista yliopistoista mutta keskittyi lukio-opintoihinsa Kokkolassahttps://yle.fi/uutiset/3-9201607. Helmikuussa 2017 Pohjonen siirtyi pelaamaan miesten II-divisioonaa Huimaan,https://www.ksml.fi/sisis/Joni-Pohjonen-helmikuussa-Huima-paitaan/907228 joka voitti divisioonalohkonsa kauden päätteeksi ja nousi valtakunnalliseen I-divisioona B:henhttps://www.basket.fi/basket/sarjat/sarja/?season_id=93567&league_id=158#mbt:2-500$t&0=5. Pohjonen jatkoi Huimassa kaudella 2017–2018 ollen joukkueen avausviisikon pelaaja ja toiseksi paras pisteidentekijä. Huima sijoittui runkosarjassa yhdeksänneksi ja putosi ensimmäisenä joukkueena pudotuspeleistä.

 Tampereen Pyrintö 

Kesällä 2018 Pohjonen sai opiskelupaikan Tampereelta ja siirtyi M1DA:ssa pelanneeseen Pyrintö Akatemiaan.http://tampereenpyrinto.fi/koripallo/2018/10/06/pyrinto-akatemia-lahtee-kauteen-kotimaisin-voimin/  Pohjonen oli kaudella 2018–2019 Pyrintö Akatemian parhaita pelaajia ja teki useita tupla-tuplia. Hänen korkeimmat lukemansa M1DA-debyyttikaudella olivat pisteissä 21 ja levypalloissa 19.

Hyvän M1DA-alkukauden siivittämänä Pohjonen nousi tammikuussa pelaamaan myös Pyrinnön loukkaantumisista kärsineeseen edustusjoukkueeseen.https://pyrinto.fi/pyrinto-nappasi-vierasvoiton-korihaista-samat-joukkueet-kohtaavat-keskiviikkona-uudestaan-pyynikilla/  Avausottelussaan Korisliigassa 9. tammikuuta 2019 hän pelasi Korihaita vastaan kymmenisen minuuttiahttps://www.aamulehti.fi/a/201372414  ja kirjautti kolme levypalloa sekä kaksi korisyöttöä. Seuraavassa ottelussa Katajaa vastaan Pohjonen teki ensimmäiset liigapisteensä.

 Takaisin Huimaan 

Pohjonen piti taukoa koripallosta kauden 2019–2020 ajan. Hän halusi kuitenkin vielä jatkaa koripallon pelaamista ja teki huhtikuussa 2020 yksivuotisen sopimuksen M1DB-joukkue Äänekosken Huiman kanssa.https://www.ksml.fi/sisis/Joni-Pohjonen-palaa-Huimaan/1538287

 Pelityyli ja ominaisuudet 

Pohjosen on kirjoitettu pelaavan isona laitahyökkääjänä ja sentterinä. Hän itse pitää vahvuutenaan pituuttaan.

 Yksityiselämä 

Pohjosella on sukulaisia Äänekosken seudulla, missä hänen isänsä harrasti koripalloa Huimassahttps://www.huima.org/jaostot/koripallo/?x118281=827898. Pohjonen kirjoitti ylioppilaaksi Kokkolassa ja opiskeli Tampereella. Hän on kertonut viettävänsä vapaa-aikaansa ”metällä”.

 Lähteet 
 Joni Pohjonen Suomen Koripalloliitto

 Viitteet 

Luokka:Suomalaiset koripalloilijat
Luokka:Vuonna 1998 syntyneet
Luokka:Elävät henkilöt